246 



PlfeCES A L'APPUI. 



Ne fortune , ne maladie , 



Mais tout heur et tout melodic 



Trestout, ainsy qu'en paradis 



Et que le jour durast tousdis 



Sans faire nuyt ne obscurte , 



Et Ioutco3ur d'homme sans durte , 



Sans cruaulte, sans tricherie , 



Et tons vestus d'orfevrerie , 



De drap d'or et d'argent aussi, 



Ou de pourpre ou de cramoisi , 



De damas de toutes couleurs, 



A chascun selon ses valeurs , 



Et que tons lits dessoubs les cieulx 



Fussent de paremens itieux , 



Tout linge fust toille de Rains , 



De Cambray ou Nyvelle au mains , 



Et tout fust bon qui est mauvais , 



Et toute hayne vraye paix , 



Et gros ayer et toutes nuees 



Sentissent comme les fumees 



D'encens fondu ou aultre gomme , 



Ne jamais ne s'enveillist homme , 



Et les estoilles reluysassent 



De jour, et toutes se monstrassent 



.\ussi bien comme le souleil , 



Et chascun vesquist sans traveil, 



Sans annuy, sans soussi, sans soing , 



Et tout ce qui luy est besoing 



Lui venist tantost par souhait; 

 Quant Dieu auroit tout cecy fait 

 Pour enrichir 1'omme et complaire 

 Et femme luy voulsist soubstraire 

 Ou qu'esloigne'e trop luy fust , 

 Tout ne luy vauldroit pas ung fust 

 Et ne pourroit tourner en joye 

 A I'omme , ung chascun le croye. 

 Mais il despiteroit sa vie 

 Et plustost luy prendroit envie 

 De la mort ou de n'avoir riens , 

 Que d'estre roy de tant de biens 

 Sans avoir femme en sa richesse 

 Qui est le tout de sa liesse , 

 Et son corps vault mille fois plus 

 Que tout ce qui est dit dessus. 

 Car femme est bien inextimable , 

 Une doulceur innumerable , 

 Vraye bonte incomparable , 

 Tresor de joye inde'faillable , 

 Perfection tousdis estable , 

 Beaultesur toutes agreable, 

 De corps et facon ressemblable , 

 A la mere Dieu perdurable , 

 Princesse des cieulx tres-louable , 

 Laquelle de voix amiable 

 Prieray que soil favorable 

 A toute femme et secourable 



(MS. dclaBiblioth. deSourg. no 9011. K.) 



(Sur la, guerre de Philippe-le-Bon , due de Bouryogne, avcc les LUgttit. ) 



Je pense que tu viens du Liege ; 

 Galant, conte-moy des nouvelles. 



C'est ung faulx et perilleux picge ; 

 Je ne les en scay dire belles. 



Comment sont-ilz tousiours rebelles? 

 Qu'es-se qu'ilz dient qu'ilz feront ? 



Ilz 1'ont este, sont et seront. 



Que dit-on parmi la cite? 

 Y fait-on nul nouvel edit? 



Le deable benedicite 

 Croiroit ce qu'on y fait et dit. 

 Ce que 1'ung dit 1'aultre de'dit, 

 Et leur rumeur point ne s'abat; 

 C'est ung droit infernal sabbat. 



